La ramaderia industrial catalana genera el 31% de les emissions d'amoníac de l'Estat, segons Greenpeace\nL'entitat alerta que Catalunya acull 25 de les 100 indústries ramaderes més contaminants d'Espanya\n2 min. Barcelona 19/06/2019 13:24\n651x366 Mapa sobre la ramaderia industrial a Espanya fet per Greenpeace Mapa sobre la ramaderia industrial a Espanya fet per Greenpeace\nGreenpeace ha denunciat en un comunicat que la ramaderia industrial catalana genera el 31% de les emissions d'amoníac de l'Estat. Unes dades oficials que s'han tret del Registre Estatal d'Emissions i Fonts Contaminants i amb què l'entitat ha elaborat el primer mapa de ramaderia industrial, on s'indiquen les principals explotacions ramaderes que emeten més amoníac. Catalunya acull 25 de les 100 indústries més contaminants d'Espanya en aquesta matèria, 20 de les quals a Lleida i 5 a Tarragona.\nSegons el comunicat, les elevades emissions d'amoníac es deuen als 8,2 milions de porcs censats en terres catalanes, més que persones, i 57 milions d'aus. En total hi ha 5.575 explotacions porcines i 2.570 d'aus, la majoria intensives. El nombre de porcs representa el 26% del total de l'Estat.\nL'entitat també alerta que les emissions d'amoníac de l'Estat estan un 39% per sobre del sostre d'emissions establert per la directiva, i això ha comportat que la Comissió Europea hagi fet una advertència a Espanya. El 92% de les emissions provenen de la ramaderia industrial, molt especialment la porcina. L'entitat subratlla que les explotacions ramaderes més contaminants, de fet, contaminen més que la resta d'indústries juntes.\nEl responsable d'agricultura de Greenpeace, Luis Ferreirim, ha advertit que la situació a Catalunya és "insostenible" i que l'única manera de reduir dràsticament les emissions d'amoníac és "frenant de cop l'expansió de la ramaderia industrial".


Comença la feina de despatxos al Futbol Club Vilafranca. A l'espera de conèixer els primers fitxatges i renovacions, el que ja s'ha fet oficial són les primeres baixes. Just al finalitzar la temporada es va acomiadar Álex Segura. El migcampista marxarà en els pròxims dies als Estats Units per seguir amb la seva formació acadèmica. Segura marxa del Vila amb dos gols (contra San Cristóbal a fora i de penal contra Cerdanyola a la segona fase) i una lesió important en el millor moment que el van privar de ser un futbolista més determinant als esquemes d'Ivan Moreno.\nEl porter Pedro Casado ha tingut un paper més important del que tothom es podia imaginar a principis de temporada, degut a la lesió i posterior recaigudes de Toni Casamayor. El de Sant Feliu que venia d'un any dolent, ha recuperat la il·lusió pel futbol al 'Vila' i s'ha retrobat amb la seva millor versió a l'equip penedesenc. Casado va tenir un paper important en les victòries contra Igualada i Granollers i en l'empat al camp del Cerdanyola. A més, va demostrar caràcter per afrontar partits compromesos en moments importants a la segona fase, davant la recaiguda de Casamayor. A hores d'ara es deconeix el seu futur tot i que li desitgem la millors de les sort allà on vagi.\nI per últim Toni Cunill ha anunciat a les últimes hores, que deixa el FC Vilafranca. El futur de 'l'Escorpí de Torelló' com se l'ha rebatejat aquesta temporada al conjunt penedesenc passa per un equip de superior categoria. Aquest fet, ha estat determinant per a poder garantir la continuïtat del central que tenia oferta de renovació per part del club. Cunill ha estat del defensa més golejador del conjunt d'Ivan Moreno amb tres gols, contra Igualada, San Cristobal i Granollers. Tots tres partits van ser a casa i van acabar amb victòria del 'Vila' per 1 a 0. Cunill ha estat el defensa més utilitzat pel tècnic aquesta temporada i ha demostrat la seva qualitat que no ha passat desapercebuda per clubs de superior categoria. Amb la sortida de Cunill, el conjunt penedesenc queda debilitat a la zona defensiva i haurà de buscar un central contrastat al mercat de fitxatges.


#llibertatpresospolítics #freetothom #lainjustíciaespanyola\nPublicat per Carme Rosanas de setembre 05, 2018\nNo els conec personalment a cap d'ells, però com m'agradaria abraçar-los!\nL'agredolç m'acompanya des que tornant a casa després de vacances he trobat algunes respostes dels nostres polítics ostatges de l'estat espanyol, de la justícia espanyola. La il·lusió de rebre les seves respostes, s'estavella contra la tristesa de tenir-los encara empresonats.\nLlegir-los, i també haver parlat amb una amiga que ha vist personalment i ha parlat amb una d'elles, em fa pensar moltes coses.\nRealment ens transmeten com estan? Sempre els llegim amb ànims, amb força, amb fermesa i quina sort que sigui així!\nPerò jo no puc evitar de pensar en els moments de fragilitat i en com els poden gestionar si sempre han de donar imatge de fortalesa.\nEm quedo amb les abraçades i els petons, que ens acosten d'una manera més emocional: no ens coneixem i per tant l'abraçada no es produirà mai, ni quan siguin lliures, i potser per això em sembla tan important.\nJo també els abraço i si tenen moments fràgils els abraçaré més fort.\nEtiquetes de comentaris: #llibertatpresospolítics #freetothom #lainjustíciaespanyola\nMcAbeu 5 de setembre de 2018, a les 13:16\nNo ho pots resumir millor. Quanta injustícia!!!\nCarme Rosanas 5 de setembre de 2018, a les 16:09\nMai no he cregut que la justícia dels tribunals fos justa. Mai. Però tampoc m'esperava tanta mentida, tanta invenció de delictes, tanta perversió de les paraules. Si ara que ho mirem de prop i són personatges coneguts, són capaços de fer tot això i ho veiem amb els nostres ulls, m'esgarrifo de pensar què deien fer quan ningú no els mira ni els veu.\nxavier pujol 5 de setembre de 2018, a les 15:34\nHo has descrit exactament com ho hagués dit jo. Els tenim sempre, sempre al pensament.\nCarme Rosanas 5 de setembre de 2018, a les 16:11\nSí, i tant! Sempre! No sé pas què podem fer per treure'ls d'allà d'una vegada.\nTeresa Duch 5 de setembre de 2018, a les 17:19\nPodríem dir que el nostre enemic és la justícia, però hem de ser justos i admetre que és la corrupció i els interessos dels qui administren justícia a Ñ els que fan que hagi caigut tan baix. Si abans justícia i veritat eren aliades, ara aquí només podem confiar que la veritat s'obri pas per damunt de tants corruptes.\nCarme Rosanas 5 de setembre de 2018, a les 19:30\nDoncs, sí, les trampes i la corrupció malmeten del tot la justícia. És cert. Però, jo no recordo, que amb els anys que he viscut, hagi estat mai de cap altra manera. Si la justícia es deixa corrompre tan a llarg termini, com podem confiar en ella?\nAssumpta 5 de setembre de 2018, a les 19:35\nÉs admirable la capacitat de resistència que tenen davant d'una injustícia tan gran. Ho he de reconèixer, crec que jo estaria enfonsada des de la segona setmana.\nSí, ja sé que no es pot saber i que igual m'equivoco, però és que només pensar en ells i em venen ganes de plorar!!\nNo suporto les injustícies i aquesta n'és una de molt gran... IMMENSA... Ai, Llarena!!! Com pots dormir per les nits???\nCarme Rosanas 5 de setembre de 2018, a les 20:51\nDoncs sí que és admirable, crec que és el convenciment amb què han fet les coses.\nXeXu 5 de setembre de 2018, a les 19:50\nEns transmeten la fortalesa que hem de tenir nosaltres. Ells estan en una posició molt vulnerable, bé segur que no estan, però nosaltres no ens podem permetre defallir, això ens intenten fer veure. La situació és molt injusta, i el judici no serà més just precisament. Però ens han de tenir a nosaltres forts.\nCarme Rosanas 5 de setembre de 2018, a les 20:53\nNo defallirem, no. Tot plegat té pinta que el grau d'injustícia va pujant i pujant...\nM. Roser 5 de setembre de 2018, a les 19:59\nA mi m'han contestat el Quim Forn i el Jordi Turull...Tan de bo aviat els podem saludar de tu a tu, sense reixes opressores!\nCarme Rosanas 5 de setembre de 2018, a les 20:54\nEn Jordi Turull a mi també em va contestar, però fa més temps, era un altre enviament. I en Josep Rull, també. Tan de bo que trobem la manera de treure'ls, que de moment em sembla que no la veiem...\nGarbí24 5 de setembre de 2018, a les 22:47\nUn sent tanta ràbia de veure aquestes injustícies que només espero veure a la mateixa situació als culpables del seu empresonament. Això trenca una vida per sempre.\nCarme Rosanas 6 de setembre de 2018, a les 9:57\nSí aconseguim treure'ls aviat, que és el que tenim l'obligació de fer, la vida no estarà trencada per sempre. El que la trenca per sempre és una llarga condemna. Ho dic perquè ho sé de primera mà, el meu pare va ser pres polític primer i exiliat després i així que va sortir de la presó va recuperar la seva vida, a l'exili, però bé. Finalment va poder tornar i tot. No se li va trencar la vida per sempre ni a ell ni a nosaltres.\nGemma Sara 6 de setembre de 2018, a les 7:33\nÉs una injustícia bestial i el consens que hi ha sobre això, amb independentistes i comuns, hauria de servir de pressió perquè els treguin (la posició del PSC em produeix tristesa, encara que tinc una amiga del PSC que tampoc hi està d'acord). I què passarà si els condemnen? Abraçada.\nCarme Rosanas 6 de setembre de 2018, a les 9:58\nNo sé què passarà, els haurem de treure com sigui... què podem fer per aconseguir-ho? Abraçada, Gemma!\nrits 10 de setembre de 2018, a les 8:43\nNo crec que estiguin tan forts, però han de sentir-se forts. Han de transmetre i segurament escrivint, els ajuda a sentir-se millor.\nI per ells, també hem de continuar lluitant. Perquè el bé i la justícia ha de vèncer.


Tirant lo Blanc. Episodis amorosos : Joanot Martorell : 9788415192350\nLa història d'amor dels protagonistes d'el Tirant lo Blanc comença amb una gran mentida, com va apuntar Martí de Riquer fa una vintena d'anys. La diu Diafebus quan parla per primera vegada en privat amb Carmesina i li explica que el seu cosí i amic Tirant ha viatjat fins a Constantinoble només per veure-la a ella, perquè se n'ha enamorat per totes les coses bones que n'ha sentit dir. A partir d'aquí, el cavaller valencià Joanot Martorell (1405/11-1465) construeix una trama amb episodis tan brillants i personatges tan propers i entranyables que han convertit el Tirant lo Blanc (1460-1464) en una novel·la admirada i un clàssic de la literatura universal. Llegir-la esdevé un plaer carregat de diversió encara al segle XXI.Aquesta edició recull els cinquanta-tres capítols seleccionats pel Departament d'Ensenyament de la Generalitat de Catalunya com a lectura prescriptiva per al batxillerat. Inclou una introducció que contextualitza el Tirant des de la perspectiva amorosa i cultural, un resum argumental, un glossari i un bloc de propostes de treball. show more\nDimensions 120 x 190mm | 367g\nLa història d'amor dels protagonistes d'el Tirant lo Blanc comença amb una gran mentida, com va apuntar Martí de Riquer fa una vintena d'anys. La diu Diafebus quan parla per primera vegada en privat amb Carmesina i li explica que el seu cosí i amic Tirant ha viatjat fins a Constantinoble només per veure-la a ella, perquè se n'ha enamorat per totes les coses bones que n'ha sentit dir. A partir d'aquí, el cavaller valencià Joanot Martorell (1405/11-1465) construeix una trama amb episodis tan brillants i personatges tan propers i entranyables que han convertit el Tirant lo Blanc (1460-1464) en una novel·la admirada i un clàssic de la literatura universal. Llegir-la esdevé un plaer carregat de diversió encara al segle XXI.Aquesta edició recull els cinquanta-tres capítols seleccionats pel Departament d'Ensenyament de la Generalitat de Catalunya com a lectura prescriptiva per al batxillerat. Inclou una introducció que contextualitza el Tirant des de la perspectiva amorosa i cultural, un resum argumental, un glossari i un bloc de propostes de treball.show more


L'artista visual Alba G. Corral parla sobre codi i creació al cicle Bits & Bots | Barcelona Ciència\nInici » Agenda » L'artista visual Alba G. Corral parla sobre codi i creació al cicle Bits & Bots\nDijous, 17 juny 2021 fins al Dijous, 17 juny 2021\nHorari 19 h  \nL'entrada és lliure, però és imprescindible fer reserva en aquest enllaç.\nData de publicació: Dilluns, 14 juny 2021\nL'artista visual Alba G. Corral parla sobre codi i creació al cicle Bits & Bots\nL'ImaginCafè acull una nova xerrada del cicle Bits & Bots, dedicat a la innovació i la tecnologia aplicades a la creació, aquest cop amb la participació de l'artista visual i desenvolupadora de codi Alba G. Corral.\nL'artista parla amb Mónica Rikić, una especialista en arts digitals i en l'aplicació de la tecnologia a la creació que, com la mateixa Alba G. Corral, utilitza la programació informàtica per produir les seves obres. Ella condueix el cicle Bits & Bots durant el qual s'ha parlat sobre temes que van des de la innovació fins al pensament robòtic, passant per la importància creixent dels videojocs en el nostre temps.\nAquest cop, Rikić s'asseu a conversar amb Alba G. Corral, una de les artistes visuals i desenvolupadores de codi més conegudes de l'escena catalana, malgrat procedir de Madrid. Es va formar com a enginyera informàtica, però ha acabat aplicant els seus coneixements a la creació artística en directe i fent servir el vídeo, els medis digitals i la instal·lació en unes obres en les quals sovint col·labora amb els artistes més destacats de l'escena contemporània.\nAixí, l'hem vista treballant en projectes de teatre i moviment amb Amaranta Velarde, acompanyant el prestigiós Kronos Quartet al Grec Festival de Barcelona o fent d'artista convidada al Palau de la Música, sempre produint unes imatges abstractes i fascinadores que neixen de la tecnologia, però que són tot un regal per als sentits.\nComposició i programació, matemàtica i art són territoris que ella combina perfectament en unes propostes que sovint acompanyen composicions de música electrònica o electroacústica. Compagina aquesta tasca creativa amb la docència, ensenyant programació visual a dissenyadors i artistes.\nA la trobada amb Mónica Rikić del dijous, 17 de juny, ens parlarà de les possibilitats que ofereix el codi obert, a més de reflexionar sobre els efectes que ha tingut el confinament en el món de la creació digital.\nSi admireu les creacions d'Alba G. Corral i us voleu endinsar en les seves reflexions i la seva manera de pensar, veniu a l'ImaginCafè, però abans consulteu el web d'aquest espai cultural del carrer de Balmes.


La primera Volta a Espanya amb moto elèctrica arriba a Vinaròs aquest dissabte – Vinaròs News\nLA NOSTRA GENTVINARÒS 21 maig, 2021 Vinaròs News\nA. Albella1 Antorcha Eléctrica1 Ll. Pàmies1 VINARÒS7326\nEMILI FONOLLOSA Un grup d’entusiastes promotors dels vehicles elèctrics van a emprendre una singular iniciativa, la “Antorcha Eléctrica” o 1 Volta a Espanya amb...\nUn grup d’entusiastes promotors dels vehicles elèctrics van a emprendre una singular iniciativa, la “Antorcha Eléctrica” o 1 Volta a Espanya amb moto elèctrica, en què transportaran per relleus una torxa elèctrica d’un punt a un altre amb motos elèctriques. D’aquesta manera volen promocionar la mobilitat elèctrica, fins i tot en plena pandèmia.\nEstà previst que el primer dia d’inici de la Volta arribe ja a la província de Castelló. Així, se sortirà aquest dissabte 22 de maig a les 11 del matí davant de l’Ajuntament de Castellgalí, a la província de Barcelona. Per terres catalanes, la torxa passarà per diferents relleus i es calcula que a mitja tarda, arribe a Vinaròs a bord d’una moto conduïda per un conegut motorista, Jordi Roig, “Jordi Bit-Amina”, popular per les seues aparicions televisives i iniciatives solidàries.\nEl recorregut per la Comunitat Valenciana començarà a Vinaròs, on els vinarossencs Lluís Enric Pàmies i Ángel Albella recolliran la torxa i la portaran fins a Torreblanca. Lluís pilotarà la seva Silence S01 i Ángel la seua SEAT Mó eScooter 125, dues motos elèctriques com totes les que intervindran en aquesta peculiar Volta a Espanya. A Torreblanca, els esperarà un altre motorista, d’Orpesa, que la portarà fins a Castelló, a la següent etapa. Després se seguirà, en diferents relleus fins a València, després Alacant, Múrcia …\nEn tot moment se sabrà en quin punt de la geografia espanyola està situada la torxa, que portarà una bateria i un localitzador GPS.\nLa torxa després de sortir des de Castellgalí tractarà de tornar al mateix punt havent recorregut en el menor temps possible la major superfície de terreny possible d’Espanya, que no es limitarà a la península. A les Balears, s’ha construït en 3-D una rèplica de la torxa per donar-hi un salt virtual en aquesta Volta a Espanya, en la qual també s’han implicat les illes Canàries. Aquesta Volta a Espanya, amb un centenar de participants inscrits, s’espera completar en pocs dies, si la situació de la pandèmia ho permet.\nDiuen els seus promotors, que amb “Antorcha Eléctrica” volen “aclarir dubtes, per anar donant imatge de les motos elèctriques i que els que segueixen amb motos de gasolina sense voler donar el pas, vegen que això de les motos elèctriques ja és una realitat i que en breu hauran de deixar “sorolls, fums …” per poder gaudir de “silenci, aire net” … sense deixar de banda el gaudi de les dues rodes”.\nEls fabricants d’aquests vehicles elèctrics i empreses promotores de la mobilitat elèctrica aporten també la seua col·laboració a aquesta iniciativa, que servirà per augmentar encara més l’interès per aquestes motos, com ja està passant amb els cotxes elèctrics.\nEls participants estan en permanent comunicació a través d’un canal creat al Telegram.\nAquesta original 1 Volta a Espanya té la seua vessant solidària. Va a servir per pagar tractaments mèdics a Xenia, una xiqueta de 7 anys a qui un enterovirus li va produir tetraplegia. Els ajuts es canalitzen a través del web www.helpxenia.org


Adara ('GH'), afectada per l'operació d'urgència: "La recuperació serà dolorosa" Adara (‘GH’), afectada per l’operació d’urgència: “La recuperació serà dolorosa” – El Món\nAdara (‘GH’), afectada per l’operació d’urgència: “La recuperació serà dolorosa”\nRedacció 02/10/2020 10:14 am\nAquesta setmana està sent complicada per a Adara Molinero. La guanyadora de Gran Hermano es va sotmetre aquest dijous a una operació de pit després de molt de temps patint molèsties incòmodes i doloroses. Anys després d’haver-se fet un augment de talla, els implants van començar a fer-li mal i s’ha vist obligada a demanar una intervenció d’urgència.\nNo era una operació senzilla, per la qual cosa es van preocupar els seus seguidors. Adara, visiblement nerviosa, agraïa el suport i prometia que explicaria les novetats quan sortís de quiròfan.\nDit i fet, ja des de casa va voler tranquil·litzar una mica en assegurar que tot havia anat bé. Això sí reconeixia que havia estat complicat i que el postoperatori serà molt dolorós: “Em fa una mica de vergonya parlar d’això, però sí… Ho estic passant molt malament. Tinc la panxa molt inflada per l’anestèsia i el pit em fa moltíssim mal. Les ferides encara em sagnen una mica. No ha estat una operació de pit normal, s’havien d’arreglar moltes coses. Serà una recuperació molt complicada, però de moment he de centrar-me en recuperar-me. A poc a poc”.\nAdara explica com es troba / Instagram\nNo pot moure’s massa, per la qual cosa és a casa de la seva mare: “Ella m’ajuda a fer tot. Em dona de menjar, m’incorpora, m’ajuda a anar al lavabo, em dutxa…”. Una situació difícil però que espera que l’ajudi a deixar enrere tot el dolor que sentia.


Prou repressió al jovent organitzat! Solidaritat amb Alfon, veí de Vallecas empresonat des del 14-N | Arran Fort Pienc\nProu repressió al jovent organitzat! Solidaritat amb Alfon, veí de Vallecas empresonat des del 14-N\n19/12/2012 · by arranfortpienc\t· in Uncategorized.\t·\nEl passat 14 de Novembre, en el context de la Vaga General, va ser detingut l’Alfon, un jove de Vallecas quan tot just sortia de casa. Des d’aquell dia està empresonat en règim de FIES 5 a la presó de Soto del Real (Madrid).\nSe l’acusa de tenir en el seu poder material considerat per a cometre actes vandàlics i, sota el precepte d’Alarma social (figura que actualment no existeix al Codi Penal) i risc de fuga, el Ministeri Fiscal va demanar la seva entrada en presó, autoritzat en l’Auto per la jutgessa. Durant l’empresonament la policia ha dut a terme diversos escorcolls al domicili del jove i també a la seu de la penya futbolística Bukaneros. En aquests, la policia va incautar nombrosa informació i material com: mòbils, pancartes, llistes de socis, etc Vistes les proves, segons la jutgessa, no només justificaven que es mantingués ferma l’acusació contra el jove i la presó provisional sinó que al cap de pocs dies se li va endurir el règim sota el qual es trobava pres, retallant-li drets bàsics com són les visites, perjudicant també la família i amics del jove amb una clara estratègia de tortura psicològica i guerra ideològica.\nDes d’Arran som conscients que es tracta d’una detenció totalment injustificada, emmarcada dins l’estratègia dels cossos repressius de persecució política del jovent organitzat. L’única finalitat d’aquesta detenció és, doncs, trobar un cap de turc al qual assenyalar aplicant la cultura de la por buscant intimidar i debilitar els moviments socials que –davant la situació d’emergència social que estem vivint- són més forts que mai. És per això –i només per això- que ens trobem davant d’un nou exemple de violència per part de l’Estat que pretén infondre novament –com fa també, per exemple traient-nos ulls amb les pilotes de goma- la por entre la població buscant desmobilitzar-la per tal de preservar la pau social i l’hegemonia de la burgesia. Per altra banda, veiem com l’Estat utilitza muntatges com aquest per criminalitzar els moviments socials i el jovent organitzat intentant desacreditar la nostra lluita davant una massa, cada vegada més gran de població, que està prenent consciencia i veient la necessitat de sortir al carrer a defensar els nostres drets i llibertats com a classe obrera.\nÉs per tot això que exigim la retirada de tots els càrrecs contra l’Alfon i la seva immediata posada en llibertat.\nVolem deixar clar que la política de la por no ens aturarà i que el jovent organitzat seguirem plantant cara a totes les expressions de la barbàrie capitalista -a cada barri, a cada poble- que està portant a la misèria milers de famílies arreu de l’Estat espanyol i arruïnant el futur de les joves.\nTambé ens reafirmem en que davant la misèria a la que ens condemnen banquers, polítics i empresaris només la lluita ens farà lliures. I són casos com el del company Alfon dels quals prenem exemple, perquè l’estratègia de la por a la que es veu abocat l’Estat a recórrer ens evidencia que no només tenim la raó sinó que tenim la força i està a les nostres mans -i només a les nostres- la possibilitat de capgirar la partida i fer pagar la crisi als seus culpables.\nFinalment volem fer una crida a la mobilització al jovent dels Països Catalans per donar suport i participar de les convocatòries de solidaritat amb l’Alfon convocades pel proper divendres 28 de Desembre a les 18h davant de les Delegacions del Govern i les Ambaixades espanyoles arreu d’Europa. Al mateix temps, enviem el nostre suport, les nostres forces i una càlida abraçada a les familiars i companyes d’Alfon i els encoratgem a seguir amb la lluita per fer justícia i aconseguir la seva llibertat.\nDes dels Països Catalans a Vallecas, davant la repressió la solidaritat és la nostra millor arma.\nNo ens aturaran, la lluita és l’únic camí! ALFON llibertat!\n← Multitudinària manifestació en la commemoració de la signatura de les Normes de Castelló i a favor de la unitat de la llengua\nPer nadal no juguis amb el sexisme →


La policia tracta l'assalt contra David Amess, de 69 anys, d'atemptat terrorista\nDavid Amess, diputat del Partit Conservador durant 38 anys. Richard Townshend / AFP\nLondresAtac al cor de la democràcia britànica. El diputat conservador David Amess, de 69 anys, ha sigut apunyalat fins a la mort en un incident que ha tingut lloc aquest divendres al migdia a la seva oficina local, al comtat d'Essex, al sud-est d'Anglaterra, mentre atenia els electors del seu districte. La policia de la zona ha informat de la detenció d'una persona al mateix lloc dels fets i de moment no es busca ningú més. Es tracta d'un home de 25 anys d'origen somali però de nacionalitat britànica, segons han confirmat fonts de la investigació, encapçalada per la branca especial antiterrorista. La policia, que va poder recuperar l'arma del crim al lloc dels fets, ha anunciat durant les primeres hores de la matinada que tracta l'assalt com a atemptat terrorista de possible inspiració jihadista. Amess és el segon diputat assassinat al Regne Unit en els últims cinc anys. I el setè des de en fa quaranta, cinc dels quals víctimes de la violència de l'IRA.\nparlamentaris han sigut assassinats al Regne Unit en els darrers quaranta anys, cinc dels quals en mans de l'IRA\nAmess, casat i amb cinc fills, era membre del grup multipartidista de suport a Catalunya del Parlament de Westminster, com han recordat els seus col·legues en una piulada feta minuts abans que se sabés la notícia de la mort. El diputat, definit pel primer ministre, Boris Johnson, com una "de les persones més amables, simpàtiques i gentils de la política, amb un historial excepcional d’aprovació de lleis per ajudar els més vulnerables", també era molt conegut per la seva oposició al dret de l'avortament com a profundament catòlic. Tanmateix, era un gran defensor del benestar dels animals. A més, va ser un euroescèptic des de primera hora i fervent partidari del Brexit.\n— APPG on Catalonia (@APPGCatalonia) 15 de octubre de 2021\nSir David Amess representava el districte de Southend West, a Essex, des del 1997. Ha patit l'atac prop del migdia, a l’església metodista de Belfairs, a Leigh-on-Sea, on tenia el despatx per atendre els electors, un costum habitual en tots els parlamentaris dels Comuns, que tornen a les seves circumscripcions els caps de setmana per entrar en contacte amb els seus representats.\nAmess ha rebut assistència mèdica al mateix lloc dels fets, on hi havia preparada una ambulància aèria per si calia evacuar-lo a un hospital. Malauradament els serveis d'emergència que l'han atès no li han pogut salvar la vida.\nLa seva carrera parlamentària ha sigut de 38 anys. Havia arribat al Parlament el 1983 dins l'onada de conservadors del segon mandat de Margaret Thatcher. Però aleshores va ser elegit pel districte de Basildon, on el 1992 va aconseguir els seus "trenta segons de glòria", com ell mateix va dir, després de mantenir l'escó contra tot pronòstic, i que va marcar durant la nit electoral l'inici de la sorprenent victòria de John Major a les eleccions d'aquell any.\nUn aspecte exterior de l'església on ha tingut lloc l'atac Andrew Couldridge / Reuters\nJohn Lamb, un dels regidors municipals de Leigh-on-Sea, havia anunciat a la BBC minuts abans que es tingués coneixement del fatal desenllaç la seriositat de les ferides: "Sabem que [el seu estat] és extremadament greu, perquè ha hagut de ser operat in situ, però no en sabem res més, estem esperant". Una espera que s'ha acabat de la manera més tràgica possible.\nL'atemptat recorda molt les circumstàncies de l'assassinat de la diputada laborista Jo Cox, que va tenir lloc pocs dies abans del referèndum del Brexit, el 16 juny del 2016. És la tercera vegada en els últims deu anys que un diputat és atacat d'aquesta mena, en dos dels casos amb un resultat fatal. El diputat d'East Ham Stephen Timms, que va ser apunyalat al seu despatx de la circumscripció el 2010, ha escrit a Twitter poc després de saber què havia passat: "Consternat després de conèixer l'atac contra David Amess avui. El conec bé i hi penso amb els millors desitjos mentre esperem més notícies".\nEl cor de la democràcia britànica\nUn atac de les característiques que ha patit Sir David Amess, o com el del 2016 que va causar la mort de la laborista Cox, és gairebé inevitable. Així com la seguretat al voltant del palau de Westminster és màxima, i cal superar uns quants controls per accedir-hi, quan ses senyories tornen als districtes que representen el grau de proximitat que tenen amb els electors i veïns és màxima. El contacte cara a cara amb els diputats, un dels fonaments i valors més evidents del sistema democràtic britànic, és alhora una de les febleses. Per aquesta raó totes les reaccions de condol que s'han produït des de tota la classe política han destacat que l'assassinat va contra el cor del sistema polític de les illes.\nDe fet, el president de la Cambra dels Comuns, Sir Lindsay Hoyle, ha afirmat: "Avui és el moment de pensar en Sir David i en la seva família, però en els pròxims dies haurem de tractar altres coses". Feia referència al nivell de toxicitat de la política britànica i a la gran accessibilitat dels diputats, sobretot en les seves trobades amb els electors, i el risc que implica per a la seva seguretat. Una toxicitat que va arribar a límits extrems durant els dies més tensos del debat del Brexit. D'altra banda, els parlamentaris molt sovint s'exposen a tota mena d'abusos a les xarxes socials, un element que s'ha assenyalat com a perjudicial en la reacció que ha tingut l'exlíder conservador Ian Duncan Smith. En tot cas, també ha afirmat: "No vull que els diputats siguin presoners" per por de la seva integritat.\nUna dada que explica molt bé l'ambient de pressió i d'inseguretat en què treballen els parlamentaris és que entre el 2016 i el 2020 s'han denunciat a la policia 678 delictes contra els diputats. I aquest clima tòxic també l'ha posat damunt la taula l'anterior president (speaker) dels Comuns, John Bercow: "Hi ha molta toxicitat a la nostra vida política i crec que el que ha passat ens hauria de fer parar a pensar i reflexionar sobre com cal fer política en el futur i si hi ha millores en la seguretat”, ha declarat a la BBC.\n— Sir David Amess MP (@amessd_southend) 12 de octubre de 2021\nFa només tres dies el mateix Amess publicava al seu fil de Twitter l'anunci de la seva nova cita amb els electors en els termes següents: "La pròxima consulta a la circumscripció tindrà lloc el divendres, 15 d’octubre, a l’església metodista de Belfairs, 251 Eastwood Road North, Leigh-on-Sea, SS9 4NG. Per reservar cita, envieu un missatge electrònic a amessd@parliament.uk o truqueu al 020 7219 3452".\nCom ha destacat el comentarista conservador Ian Dale, "el problema de la seguretat és irresoluble; no es pot protegir tothom sempre". I les sessions de consultes entre electors i parlamentaris són irrenunciables: "És el lloc on els parlamentaris prenen la temperatura dels conciutadans".


Sánchez diu que el procés català no se soluciona amb "trinxeres" sinó amb una renovació de la Constitució "sense condicions prèvies"\nEl PSOE condemna la "ruptura de la legalitat" que suposa la convocatòria de la consulta sobiranista i dóna suport als recursos d'inconstitucionalitat que han presentat l'executiu espanyol\nRedacció 29/09/2014 - 13.47 Actualitzat 28/10/2014 - 12.37\nEl secretari general del PSOE, Pedro Sánchez, ha condemnat la "ruptura de la legalitat" que suposa la convocatòria de la consulta sobiranista per part del president de la Generalitat, Artur Mas, i ha donat suport als recursos d'inconstitucionalitat que ha presentat l'executiu espanyol perquè "no hi ha democràcia sense llei".\nEn roda de premsa després de la reunió de l'executiva, Sánchez ha allargat la mà a l'executiu espanyol i a la Generalitat per tractar "amb diàleg" aquesta qüestió que, segons creu no se soluciona amb "trinxeres" ni "monòlegs" sinó amb una renovació de la Constitució "sense condicions prèvies". "La millor defensa de la Constitució és renovar-la; petrificar la Constitució no la farà més forta", ha assegurat el líder del PSOE, que ha avançat que presentarà la seva proposta de reforma constitucional al Congrés quan tingui prou consens, perquè l'important "no és arribar el primer, sinó tots junts".\nSánchez ha dit que proposarà "una vegada i una altra" la reforma de la Constitució per donar resposta al "sentiment" majoritari que hi ha a Catalunya que, segons creu, no és independentista sinó de desig d'un nou marc constitucional.\nPer això, ha acusat Mas de ser l'"únic responsable" del que passa a Catalunya, que ha provocat una "ruptura" de la llei "molt greu" perquè està protagonitzada per qui hauria d'encarnar l'odre constitucional a Catalunya.\nFinalment, el líder socialista ha apel·lat al president espanyol, Mariano Rajoy, que "amb tot l'afecte i respecte" afronti el problema català amb un "lideratge polític constructiu" i no "solemnitzant el que és obvi" o limitant-se a llegir la llei.


Els comptes del Tribunal - José Antonio Martín Pallín\nL’article 29 de la llei de funcionament del Tribunal de Comptes estableix que hi ha d’haver una coordinació dels òrgans fiscalitzadors de les comunitats autònomes amb el Tribunal de Comptes per evitar la duplicitat en les actuacions Getty\nEl Tribunal de Comptes, amb una o altra denominació, sempre ha estat present en tots els nostres sistemes polítics amb la finalitat de fiscalitzar els comptes dels organismes que treballen amb cabals públics. La Constitució vigent el consagra com a òrgan constitucional, dins del títol dedicat a l’economia i la Hisenda. Al mateix temps, la Constitució permet a les comunitats autònomes crear els seus respectius organismes de fiscalització i control de la despesa pública. A Catalunya, l’Estatut d’Autonomia preveu l’existència d’una Sindicatura de Comptes com a òrgan fiscalitzador prioritari de la gestió econòmica dels comptes i del control d’eficiència de les institucions públiques catalanes, i preveu una relació de cooperació, mitjançant conveni, amb el Tribunal de Comptes.\nEn vista de les dades que coneixem, ens causa sorpresa i preocupació que el Tribunal hagi iniciat un expedient d’enjudiciament comptable, en contravenció amb les seves normes reguladores i el seu conveni amb la Sindicatura de Comptes de Catalunya. Els condemnats del Procés per un delicte de malversació de cabals públics -Oriol Junqueras, Raül Romeva, Jordi Turull i Dolors Bassa-, segons la llei de funcionament i d’organització del Tribunal de Comptes, no poden ser en cap cas objecte d’un enjudiciament comptable. L’única missió del Tribunal és determinar la quantia de la responsabilitat civil derivada del delicte. En conseqüència, als seus autors no se’ls pot exigir fiança o aval.\nAl marge d’això, s’ha obert un expedient d’enjudiciament comptable a un grup de persones per haver disposat de cabals públics pertanyents a la Hisenda catalana per a la promoció i difusió del “full de ruta” que portava a la proclamació d’una república independent a Catalunya. L’Estatut d’Autonomia encomana a determinats organismes la promoció i difusió a l’estranger de les peculiaritats de Catalunya. Es pot discutir si la informació a organismes i personalitats internacionals dels propòsits independentistes encaixa en aquestes previsions -jo crec que sí-, però, en tot cas, perquè hi hagi responsabilitat comptable s’exigeix actuar amb engany, culpa o negligència greu.\nL’article 29 de la llei de funcionament del Tribunal de Comptes estableix que hi ha d’haver una coordinació dels òrgans fiscalitzadors de les comunitats autònomes amb el Tribunal de Comptes per evitar la duplicitat en les actuacions. En principi, la competència correspon a la Sindicatura de Comptes en relació amb la fiscalització de les despeses fetes per difondre els propòsits i activitats que van emprendre la Generalitat i el Parlament. Si se’n desprèn que hi ha hagut engany, culpa o negligència greu es pot iniciar un procediment d’enjudiciament per exigir responsabilitats comptables que fins i tot puguin derivar en delicte.\nL’acumulació dels dos procediments (el procediment de fixació de la responsabilitat civil dels condemnats i l’enjudiciament comptable dels no condemnats) contradiu el que preveu l’article 61 de la llei de funcionament del Tribunal de Comptes, ja que els dos supòsits són incompatibles entre si i no responen als mateixos supòsits de responsabilitat comptable. En el cas dels condemnats pel Tribunal Suprem suposaria un doble enjudiciament pels mateixos fets.\nTot i que en el procediment d’enjudiciament comptable s’imputen als acusats determinades despeses fetes a l’estranger, l’objectiu principal és la fiscalització de les despeses de l’organisme conegut com a Diplocat. Aquest organisme -el Patronat Catalunya Món - Consell de Diplomàcia Pública de Catalunya- va ser refundat el 22 de novembre del 2012 amb l’objectiu, segons el Diari Oficial de la Generalitat, de “desenvolupar una estratègia de diplomàcia pública i contribuir al coneixement i reconeixement exterior del país”. S’ajustava a les previsions estatutàries, i la seva funció principal era “informar els principals decisors polítics i econòmics a nivell europeu i internacional del procés democràtic que s’ha iniciat a Catalunya”. El 15 de desembre del 2017 va ser suprimit pel govern central. Pel que fa a les delegacions de la Generalitat a l’estranger, estan emparades per l’Estatut d’Autonomia i són homologables a les que també han obert altres comunitats autònomes.\nCrec que hi ha marge per examinar d’ofici o a instància de part la qüestionada competència del Tribunal de Comptes. Només així s’aconseguiria restablir la confiança en l’estat de dret i el prestigi del Tribunal, que té importants missions a acomplir, i s’evitaria que, un cop més, les nostres institucions siguin qüestionades per organismes i per la comunitat jurídica internacional. Em sembla irresponsable menysprear la inquietud expressada per personalitats de relleu mundial, com els premis Nobel d’economia, que amb tota seguretat es deuen haver informat i assessorat sobre la legalitat dels procediments. Encara hi som a temps.\nJosé Antonio Martín Pallín és magistrat emèrit del Tribunal Suprem, comissionat de la comissió internacional de juristes (Ginebra) i advocat.


Estels i Planetes: de novembre 2012\nPublicat per JAC a les 13:04 2 comentarios\nPublicat per JAC a les 20:25 0 comentarios\nPublicat per JAC a les 15:58 0 comentarios\nObservació per a tothom el divendres 23 a les 9 a Sant Cugat\nSi la meteorologia ens acompanya, el divendres dia 23 d’aquest mes de novembre, a Sant Cugat, organitzem una nova sessió d’observació per a tothom qui vulgui venir.\nEls principals objectius seran la Lluna, en fase creixent, i el sempre espectacular Júpiter, del qual podrem veure’n els principals satèl•lits, així com les formes i els colors de les seves bandes equatorials (que, en realitat, són enormes pertorbacions de les parts més altes de la seva atmosfera).\nComençarem l’observació cap a les 9 del vespre, i ho farem, com els darrers cops, al parc Arboretum de Sant Cugat, just al darrera dels cinemes.\nCom vàrem anunciar fa unes setmanes, muntarem una càmera al telescopi, i deixarem que els nens (i no tan nens també!) pugueu navegar per la Lluna com si pilotéssiu una nau, veient com circulen per "sota" vostre cràters i muntanyes. La pantalla de l’ordinador ens permetrà a tots gaudir-ne.\nI, com ja és tradicional a les nostres observacions, acompanyarem la sessió amb explicacions bàsiques i senzilles relatives al cel i a l'astronomia.\nSi les prediccions del temps fossin dolentes, ho ajornaríem a través d’aquest blog i del twitter un parell de dies abans. Com que els objectes que volem observar van molt sobrats de llum, no necessitem tampoc el millor dels cels, i aquesta observació, com n’hem fet d’altres, es podrà realitzar fins i tot amb un temps variable (en cap cas si és molt tapat).\nEns veiem, doncs, el divendres 23!\nPublicat per JAC a les 17:43 0 comentarios\nPublicat per JAC a les 18:29 2 comentarios


El nivell d'estudis de les dones no es correspon amb la seva situació laboral\nLes dones joves a Europa estan més formades que els homes, però tot i així la seva taxa d'ocupació és més baixa, cobren menys i són la major part de les que treballen a temps parcial.\n08.03.2014 - 00:27\nLes dones estan millor educades que els home, però segueixen tenint una pitjor situació laboral. Això és el que es desprèn de les dades que l’oficina estadística de la Comissió Europea, Eurostat, recopila amb motiu del dia internacional de la dona treballadora.\nA l’Europa dels 28, l’abandonament escolar prematur l’any 2012 va ser més baix entre les dones (10,9%) que entre els homes (14,4%) en la franja d’edat d’entre 18 i 24 anys. En el cas espanyol, l’abandonament és més alt, però la diferència també: un 20,8% de les dones abandonen els estudis prematurament, mentre entre els homes la xifra pujava al 28,8%.\nLa diferència és encara més significativa quan parlem del nombre de persones joves (d’entre 30 i 34 anys) que havien completat estudis superiors: un 39,9% de dones en relació a un 31,5% dels homes. A Espanya la mitjana de persones amb estudis superiors és més gran, però també són més les dones que en tenen, un 45,3% davant un 35%.\nTot i això, la situació laboral de les dones és pitjor que la dels homes. L’any 2012 la taxa d’ocupació de treballadores del sexe femení era del 58,5% a Europa i del 50,6% a Espanya, mentre que els de sexe masculí treballaven en 69,6% dels casos a Europa i en un 60,2% a Espanya.\nA més de ser menys presents en el mercat de treball, les dones cobren de mitja 16,4 cops menys que els homes a Europa i 17,8 cops menys a Espanya. I no només això, sinó que del total de persones que tenen una feina, les que no ho fan a temps complet són majoritàriament dones. Mentre que un 31,9% d’elles treballaven a temps parcial, només ho feien el 8,4% d’ells.\nPel que fa als tipus d’estudis que tenen les dones –un dels elements que podria estar relacionat amb la seva situació laboral– cal remarcar que, a nivell europeu, mentre un 79,1% de les que tenen estudis superiors relacionats amb l’educació són dones, només ho són el 26,9% de les enginyeres. Els estudis relacionats amb les cures també són majoritàriament femenins (en un 76%), mentre que tenen menys presència en els de ciències, matemàtica i informàtica (40,8%).


Nordic Life Science Days 2017 | Biocat\nHome > Actualitat > Agenda del sector > Nordic Life Science Days 2017\nData d'inici de l'activitat: 12.09.2017\nData de fi de l'activitat: 14.09.2017\nMalmömässan · Mässgatan 6 – 215 32 · Malmö (Suècia)\nNordic Life Science Days és la major conferència de partnering nòrdica dedicada a la indústria de les ciències de la vida. NLS Days atrau decision makers de biotecnologia, medtech i farma, així com autoritats reguladores de finances, recerca i política.\nConsulta a sota les ajudes disponibles per cobrir les despeses de viatge\nBiocat, en el marc del projecte projecte europeu Boost4Health, co-organitza amb BioPeople (clúster de Dinamarca part també de Boost4Health) un MatchMaking dins dels Nordic Life Science Days. L'esdeveniment tindrà lloc el 13 de Setembre de 08:00 a 9:15h, abans de l’inici de la fira, i permetrà conèixer el projecte Boost4Health i millorar els contactes entre companyies de Dinamarca i Catalunya, així com rebre finançament per iniciar col·laboracions comercials amb partners de NordOest d’Europa. Inclou:\nMatchmaking personalitzat a les necessitats de cada pime: a través del coneixement sectorial que tenen els professionals de BioPeople.\nIncentiu a la col·laboració comercial a través de microfinançament.\nVouchers per viatge\nEl projecte europeu Boost4Health ofereix vouchers de viatge per empreses que vulguin internacionalitzar-se. Les empreses que assiteixen al MatchMaking de Boost4Health podran fer servir els vouchers de Boost4Health per cobrir part de les despeses de viatge. Es pot sol·licitar un voucher per viatge descarregant aquest formulari i enviant-lo emplenat a rvillar@biocat.cat. El formulari serà resolt en un termini màxim de 15 dies. Si s’accepta la sol·licitud, es reemborsaran les despeses de viatge (fins a 500 euros).\nPer més informació contacta amb Roi Villar (Cap d'Internacionalització a Biocat) - rvillar@biocat.cat\nACCIÓ facilita l’assistència als Nordic Life Sciences Days mitjançant l’itinerari Life Science de la Missió Institucional i Empresarial dels Quatre Motors a Dinamarca i Suècia, oferint bosses de viatge de 661,11€ en concepte de bossa de viatge (segons normativa). La recepció de sol·licituds finalitza el 30 de maig de 2017.\nLes següents empreses catalanes han confirmat la seva participació: Laboratorios Rubió, ZeClinics, Thrombotargets, Mind the Byte, Reig Jofre, Ascil Biopharm, Fira de Barcelona i Kymos.


Teatre interactiu “1000 Likes”\nAlumnes d'ESO, Batxillerat, CFGM, CFGS, Escola d'adults i PFI-PTT.\nCrear un debat reflexiu sobre els usos de les pantalles i l’assetjament virtual.\nDonar feedback (reconeixement positiu o negatiu) als espais virtuals creats pels personatges. Això permetrà tenir un debat sobre usos de les TIC.\nCol·laborar o aturar l’assetjament (passant el missatge, posant més llenya al foc, aturant el missatge, etc.). Això permetrà tenir un debat sobre l’assetjament virtual.\nÉs un espectacle teatral interactiu dirigit per la companyia NUS, es presenta un cas de ciberassetjament escolar on les TIC acaben invisibilitzant la violència.\nÉs un espectacle de Teatre fòrum, en el que es presenta un cas de ciberassetjament escolar, patit per la protagonista principal. La llei del silenci es fa present al llarg de tot el curs: Els companys passen o tenen por de parlar, el professorat i la institució escolar minimitzen la problemàtica, a casa una cosa així és inimaginable...i les TIC invisibilitzen la violència. Davant això, la protagonista no només no troba ajuda sinó que a més se li retreu estar tot el dia enganxada al mòbil i a l'ordinador. Aquesta actitud de negació de l'ús de les TIC en el procés relacional i d'aprenentatge, contraresta amb la possibilitat de remar a favor dels canvis que ja s'estan donant, per prevenir i actuar davant la violència escolar.\nL'obra de teatre té una durada de 2 h. a l'Auditori de Montcada.\nEl dia de la sessió, es passarà una enquesta als i les joves sobre el seu coneixement de les noves tecnologies, per conèixer una mica més els usos que en fan i la seva valoració de l'activitat. Aquestes ens ajuden a saber si l'activitat ha funcionat i conèixer una mica més la relació entre joves i TIC, per les nostres recerques d'investigació.\nEs demanarà als alumnes que facin ús del seu telèfon mòbil personal, si en tenen.\nCal acabar de definir la data concreta, però serà al mes de novembre del 2021. Es faran dos sessions al mateix dia pel matí (de 9h a 11h o de 11:30 13:30h). A l’Auditori Municipal de Montcada i Reixac.\nPla Local en Drogues i Pantalles i Servei PASSA (Punt Assessorament en Salut). Serveis Socials\nPer a qualsevol consulta: telèfon 633 33 47 53/93 575 34 30, de dilluns a divendres, de 9 a 14h\nInscripció oberta fins l'1 de novembre. Encara que preferiblement abans, ja que l'aforament és limitat.


Singapore Parkhaus Apartments Petropavlovsk Kazakhstan - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSingapore Parkhaus ApartmentsBostandikskaya Street 41, Petropavlovsk, Petropavlovsk, Kazakhstan, 150000 - Veure al mapaSingapore Parkhaus ApartmentsVeure més fotosVeure més fotosVeure totes les 24 fotos\nDissenyat tant per oci com per negoci, Singapore Parkhaus Apartments està situat idealment a Petropavlovsk; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Singapore Parkhaus Apartments asseguren una estada plaentera als seus clients. L'hotel ofereix accés a una gran gama de serveis, inclosos Wi-Fi gratuït en totes les habitacions, Zones públiques amb Wi-Fi, aparcament de cotxes. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Singapore Parkhaus Apartments és una elecció inteligents per a viatgers a Petropavlovsk, i ofereix una estada relaxant i sense molèsties.


novembre | 2020 | Escola Marta Mata\nBALLEM PELS PARCS I PER LA NATURA\nAprofitant el nostre projecte “L’aula pot sortir de l’aula”, les sortides que fem i el lligam amb la música, ens hem trobat ballant per diferents espais a l’exterior de l’escola, ja sigui als parcs d’Igualada (parc del Garcia Fossas, Parc Central…) o fins i tot al bosc, tot preparant el “The Bright Side” de Stay Homas, el “Jerusalema Challenge” o el “Ballarem, ballarem, ballarem” del Dansa Ara…\nAqui en teniu alguns exemples. Gaudiu-los!\n20/21Laulaportsortirdelaula?, 20/21Música6e 0\nJUGUEM AMB ESCUMES!!\nAquest divendres les Tanits hem gaudit d’una sessió d’Educació Física amb el material de les escumes.\nHem jugat al joc del PI i després hem experimentat lliurement les diferents possibilitats de joc que ens ofereix aquest material.\nEn aquí teniu un petit tast però en el drive teniu moltes més fotos.\nHem acabat la sessió amb una relaxació.\nUN NIU DE VERITAT AMB SORPRESA\nAquesta setmana el Jon Ruiz ens va portar un niu de veritat a la classe per poder observar com era, de quins materials està format i veure si ens donava alguna idea per construir el nostre niu del món màgic. Ens vam fixar en que estava fet de tronquets petits i plomes, era tou…\nAquest niu tenia una sorpresa a dins… uns quants ous de veritat! N’hi havia alguns de trencats i d’altres de sencers. El Toni va posar els ous trencats en una capseta de plàstic perquè poguessim observar-los de més a prop. Havíem de tenir molta cura perquè són molt delicats i se’ns poden trencar fàcilment.\nDesprés vam observar l’interior dels ous trencats amb el microscopi i vam fer hipòtesis de què devia ser allò que vèiem. Alguns deien que era un ocell que no havia acabat de créixer i s’havia mort, d’altres que era la marca que havia deixat l’ocell quan havia marxat. Fins i tot hi havia qui deia que no era un ocell, sinó caca d’ocell.\nEls que pensaven que era un ocell, van intentar imitar amb el seu cos la postura en la que devia estar dins de l’ou.\nEns han sorgit moltes preguntes respecte el tema dels ous i dels nius… de moment deixarem el tema per més endavant, quan haguem construït el món màgic. Us deixem algunes fotos aquí…\nUna setmana de la música diferent\nAquesta setmana ha estat la setmana de la música i, tot i que per la situació excepcional que vivim no hem pogut celebrar-la tots els Martamatins i Martamatines junets, les Alícies hem volgut gaudir d’un miniconcert de la nostra companya Gina.\nLa Gina està aprenent a tocar l’oboè, un instrument molt interessant! Com cal preparar l’instrument abans de tocar-lo, mullar la canya, ser meticulós/a, seguir certs passos necessaris, col·locar el cos, posar atenció i concentrar-se, preparar la partitura… són aspectes que la Gina ens ha explicat molt bé abans de compartir dues peces amb nosaltres. Ens hem quedat bocabadats i bocabadades mirant-la i escoltant-la!\nMoltes gràcies Gina per aquesta experiència compartida!\nVotem pel procés participatiu\nAquesta setmana les Alícies hem realitzat una votació molt important per a tots i totes nosaltres. Un curs més l’Ajuntament del nostre poble ens dóna la possibilitat de poder votar pel procés participatiu i decidir entre tots els infants de la nostra escola quina opció de les oferides volem pel Marta Mata. Les quatre opcions eren les següents:\n10 Chromebooks i un armari per endreçar-los correctament.\nUna cuineta pel pati de la Comunitat de Petits.\nUna estructura i material divers pel sorral de la Comunitat de Mitjans.\nUn pack de jocs de taula diversos per les aules de Mitjans i Grans.\nDesprés de parlar sobre la importància de poder votar, de les necessitats que com a escola tenim (no només els Mitjans, cal ser justos!) i d’explicar bé cada una de les opcions, les Alícies hem meditat i pensat què voldríem triar. Cada un de nosaltres tenia dues peces del Kapla que simbolitzaven els nostres 2 vots, després, tranquil·lament, hem posat el nostre vot davant l’opció triada. Un cop tots i totes havíem votat, l’Eric i el Felip s’han encarregat de fer el recompte de vots mentre l’Abdessamad ho escrivia a la pissarra. El David ha estat l’encarregat d’emplenar la butlleta oficial de l’aula i la Leire i la Gina l’han fet arribar fins al despatx perquè els nostres vots siguin comptabilitats en el total.\nI quins han estat els resultats de la nostra aula?\nLes Alícies, en general, hem valorat que els nostres companys i companyes de la Comunitat de Petits necessiten amb urgència una cuineta nova i aquesta ha estat la opció més votada. La segona opció més votada ha estat la relacionada amb el nostre sorral, ens ha agradat molt la idea de poder treure-li més suc!\nUn any més les Tanits hem tornat a votar!\nVam iniciar una conversa sobre què vol dir votar i com es fa. Vam compartir les nostres idees una bona estona i vam arribar a la conclusió que hi ha diferents maneres de votar; aixecant el dit, amb paperets… ens va quedar clar que el vot és secret i és molt imporatant que cadascú voti segons la seva opinió sense ser influenciada per la del company/a.\nA continuació vam estar parlant del que havíem de votar: el procés participatiu de Vilanova pel Marta Mata.\nLes opcions eren les següents: Chromebooks, cuineta pel pati dels nens i nenes d’educació infantil, ampliar el sorral de Primària amb materials com politges, balances, molins… i jocs de taula.\nVam seguir els següents passos:\nPrimer pas, vam fer una votació secreta, on cadascú havia d’escriure quina de les tres opcions desitjava en un paperet.\nSegon pas, amb l’ajuda de diferents secretaris vam llegir cada paperet i vam apuntar els vots a la pissarra.\nTercer pas, vam fer el recompte dels vots.\nQuart pas, tots i totes vam firmar .\nA la classe de les Tanits les opcions més votades va ser el material pel sorral i els jocs de taula.\nLes estones d’anglès ens serveixen per anar-nos introduint en la musicalitat d’aquesta llengua i començar-la a estimar.\nDe la mà de la Fairy i com qui no vol la cosa, comencem a adquirir vocabulari i expressions que tenen a veure amb les experiències i els moments d’aula que vivim. Per això fa dies que aprenem petites històries i cançons d’abelles, aranyes, erugues…\nAquí us deixem alguns enllaços perquè des de casa també les pugueu anar recordant!\nDIFERENTS FORMES D’HOTELS D’INSECTES\nAquesta setmana la Mireia ens ha presentat en imatges diferents tipus d’hotels d’insectes i hem estat observant les diferències entre aquests i un hotel de persones. Hem vist hotels molt variats i de diversos materials, colors i formes. Hem pogut afegir més materials a la nostra llista d’imprescindibles per tal de construir el nostre hotel d’insectes. Per exemple, ens hem fixat en estructures de fusta, de ferro o fins i tot de maons. També hem comprovat que algunes construccions tenien material aïllant al sostre o d’altres que tenien espais amb palla. Poc a poc anem ampliant els nostres coneixements sobre petites construccions.\nUn altre aspecte que ens ha cridat molt l’atenció és que cadascun dels hotels tenia una forma diferent, mentre que nosaltres només coneixíem l’hotel rectangular. Ens ha encantat la idea de que el nostre projecte pogués tenir forma circular, d’escala o, fins i tot, de casa! Per tal de familiaritzar-nos amb aquestes formes, les mestres han projectat a la pantalla els diferents hotels i nosaltres hem reseguit el contorn. Quina manera més significativa de fer geometria!\nRecordeu que podeu veure totes les fotografies al Drive.\nEstones i espais de lectura matinal\nEls Rovellons, cada dia llegim una estoneta al matí. Tenim molt clar els raconets de lectura, tria de llibres, llibres sobre el Projecte d’Aula…\n20/21vidaaula1r, Alícies 0\nJA TENIM EL NOSTRE CAPGRÒS ARREGLAT!\nLa Marta directora ja ens ha arreglat el nostre capgròs del Patufet. Li va donar el capgròs al pare del Biel Soteras de la classe dels Massagrans i ja el tenim a punt per ballar.\nAvui, a l’estona de música, ballem i cantem la cançó del Patufet, tot fent ballar el capgròs. Alguns Patufets no s’han atrevit a posar-se’l i d’altres no podien amb ell i del pes han caigut a terra.\nPodeu trobar més fotografies a la carpeta del DRIVE “El conte del Patufet”.


El Nazi De Siurana de Orensanz Pi, Toni 978-84-946523-8-7\nToni Orensanz és periodista i guionista freelance. Articulista habitual del diari La Vanguardia, col·labora amb nombrosos mitjans de premsa, ràdio i televisió locals i nacionals. Té diversos llibres publicats, el més conegut dels quals és l'èxit editorial L'òmnibus de la mort: parada Falset, editat l'any 2008.\nDesprés de la Segona Guerra Mundial, derrotat el feixisme, un nazi fugitiu es va amagar a la inaccessible Siurana, la vila del Priorat, on es va fer construir un xalet immens i va viure protegit pel franquisme i per uns gossos ferotges. Tothom coneixia lamagatall com el xalet del nazi o el xalet del belga, perquè el suposat nazi era belga dorigen. O això explica la llegenda del nazi de Siurana. Què hi ha de veritat darrere de la llegenda? És possible que aquest veí de Siurana que va morir lany 2002, quan tenia vuitantanou anys, reconegut, aplaudit i homenatjat pels seus mèrits muntanyencs, fos ofcial dun cos delit de les SS i una peça clau de locupació nazi de Bèlgica? I quin paper hi va jugar la seva dona, Anita Salden, en aquesta història? En un exercici de periodisme dinvestigació de primer ordre, Toni Orensanz sendinsa en els horrors més obscurs del segle XX, aquells que van revelar la veritable essència del mal. Una història apassionant sobre nazis a Espanya, memòria històrica, fugues sonades i pactes de silenci. La veritat darrere la llegenda del nazi de Siurana


Productes de suport i adaptacions per a l'autonomia personal - Ajuntament de Terrassa\nEls productes de suport afavoreixen l'autonomia de les persones amb capacitats diverses. Hi ha diferents serveis i entitats que ofereixen informació i asessorament en aquest àmbit:\nA nivell econòmic, existeixen prestacions i descomptes per a l'adquisició de productes de suport:\nBanc d'ajuts tècnics de Terrassa\nOrtopèdia LaFACT Socioempresa\nQuè és? És un servei públic de la Generalitat de Catalunya que ofereix informació sobre tots els aspectes relacionats amb l'autonomia personal i l'accessibilitat de les persones amb discapacitat i de la gent gran.\nQuè és? És una entitat que treballa per millorar la qualitat de vida de les persones en situació de dependència i amb discapacitat, mitjançant la implantació d'ajudes tècniques, noves tecnologies i l'eliminació de les barreres arquitectòniques. S'ofereixen visites personalitzades en el propi centre o en el domicili de la persona usuària, per obtenir un informe de valoració de cada situació en particular.\nQuè és? És un recurs de la fundació ASPACE Catalunya (paràlisi cerebral) dirigit a persones amb discapacitat, les seves famílies i els professionals que hi treballen. Compta amb un servei d'assessorament, avaluació, entrenament i tractament en:\nReentrenament i estratègies per realitzar activitats de la vida qüotidiana\nQuè és? És un centre especialitzat en la pluridiscapacitat infantil i els trastorns del desenvolupament. Hi poden accedir les famílies de nens/es amb pluridiscapacitat de 0 a 18 anys de Catalunya, així com professionals, entitats i centres que els atenen. Ofereix:\nInformació i assessorament relatiu a serveis, recursos i ajudes.\nServeis i activitats de suport, orientació i formació a les famílies.\nFormació especialitzada per a professionals.\nRecursos per a l'educació i la sensibilització en la diversitat i la discapacitat.\nQuè és? Són prestacions econòmiques anuals de la Generalitat que tenen per objecte contribuir a les despeses ocasionades per l'adquisició de productes i actuacions per millorar l'autonomia personal de les persones amb discapacitat.\nQuè són? Són ajuts per a l'obtenció de diferents productes ortoprotètics (pròtesis externes, ortesis i cadires de rodes) que dona el sistema de salut. El CatSalut garanteix a les persones assegurades l'obtenció d'aquests productes prescrits per metges de la xarxa sanitària pública i que estiguin inclosos a la cartera del sistema nacional de salut vigent.\nQuè és? És un servei de l'Ajuntament de Terrassa gestionat pel Consorci Sanitari de Terrassa que pretén potenciar l'autonomia personal de les persones amb discapacitat o amb dificultats per realitzar les activitats de la vida diària. Ofereix prèstec de material i assessorament tècnic per a l'adeqüació de l'entorn.\nCom s'hi accedeix? Per derivació de Serveis Socials.\nMés informació: Serveis Socials de l'Ajuntament de Terrassa\nQuè és? L'Ortopèdia LaFACT ofereix lloguer i préstec d'articles ortoprotètics.\nMés informació: Ortopèdia LaFACT Socioempresa\nQuè és? Són gossos que han estat ensinistrats per donar servei i assistència a persones amb diversos tipus de discapacitat. Hi ha diferents modalitats:\nGos per a persones amb transtorns de l'espectre autista: ensinistrat per tenir cura de la integritat física d'una persona amb trastorns de l'espectre autista.\nMés informació: Gossos d'assistència\nQuè és? Les persones amb dèficits auditius que compleixin els requisits econòmics previstos per l'entitat, poden gaudir de descomptes sobre el preu de venda d'audiòfons, piles, accessoris i reparacions, així com revisions gratuïtes.\nGAES Terrassa 3


L’Ajuntament aprova el primer Pla d’Igualtat per a les seues treballadores i treballadors – Compromís per Gandia\nL’Ajuntament aprova el primer Pla d’Igualtat per a les seues treballadores i treballadors\n– Ens situa entre els consistoris més avançats en matèria de recursos humans. Els principals objectius són: participació, sensibilització i formació en matèria d’igualtat del conjunt del personal municipal, al voltant de 500 persones. El pla presenta la diagnosi, que recull informació de l’organització, i una proposta d’acció que marca els objectius i les accions a dur a terme durant la seua implementació.\n– Tot i que la situació ha anat canviant els darrers anys i, a hores d’ara, alguns dels principals llocs de responsabilitat municipal de l’Ajuntament, tant polític com tècnic, ja l’ocupen dones: Alcaldia, Vice-Alcaldia, Secretaria General, Tresoreria, Assessoria Jurídica…, el 50% de la plantilla femenina és nivell 18 (auxiliar administratiu), front a un 20% dels homes.\n←La XVIII pujada nocturna al Mondúver se celebrarà el 28 de juliol\nGandia es situa en el mapa internacional del muralisme amb la intervenció artística més gran de la Safor→


Amantini fitxa pel Terrassa FC\nTerrassa FC Dimecres, 08 Juny 2016\nEl defensa central Juan Pablo Amantini fitxa pel Terrassa FC procedent del CF Badalona de Segona Divisió B.\nOrtega, a l’afició: “Veniu amb més força que mai perquè aquest any gaudirem”\nTerrassa FC Dijous, 02 Juny 2016\nEl porter Jose Ortega fitxa pel Terrassa FC i es mostra “molt il·lusionat per tornar a casa”. “Quan et proposen que fan un projecte ambiciós en un club on vols estar, on et tracten bé i on l’afició i tothom del club t’estima no pots dir que no”, reconeix.\nOrtega fitxa pel Terrassa FC\nTerrassa FC Dilluns, 30 Mai 2016\nEl porter Jose Ortega, de 24 anys i nascut a Sant Boi de Llobregat, torna al primer equip del Terrassa FC i es converteix en el primer fitxatge del Terrassa FC per a la temporada 16/17.\nToni Rodríguez renova un any més\nTerrassa FC Diumenge, 22 Mai 2016\nEl tècnic egarenc Toni Rodríguez continuarà un any més al capdavant del primer equip del Terrassa FC.\nEl Terrassa FC-Morell, a les 12h i gratis\nTerrassa FC Dimarts, 03 Mai 2016\nAquest diumenge 8 de maig el Terrassa FC juga a l’Estadi Olímpic de Terrassa el seu darrer partit oficial de la temporada 15/16 a casa i ho fa durant la 37ª jornada de lliga de la Tercera Divisió contra el CD Morell.\nBoniquet: “El Granollers es trobarà amb un Terrassa FC més necessitat i motivat que mai”\nTerrassa FC Divendres, 29 abril 2016\nTerrassenc i des dels quatre anys jugador terrassista, Xavi Boniquet fa repàs de la seva trajectòria al Terrassa FC, fa balanç de la temporada i dels proper rivals i recorda experiències com la de jugar al Santiago Bernabéu o anècdotes divertides, sent ell petit, amb Pepe Mármol i Toni Rodríguez.


El Festival de Cap Roig de Calella de Palafrugell (Girona) comptarà amb Anastacia, Ben Harper, Norah Jones, Andrea Bocelli i Wilco, entre els noms internacionals, ha revelat el director artístic del festival, Juli Guiu, aquest divendres en roda de premsa.\nLa cita musical comptarà amb 11 artistes internacionals, xifra mai aconseguida fins ara, començant amb el concert inaugural de Wilco el 7 de juliol, "la banda indie rock més reconeguda internacionalment", segons Guiu, i que presentarà el seu nou disc 'Schmilco'.\nUn altre artista internacional destacat és Ben Harper al 14 d'agost: "Serà molt especial perquè farà un sol acústic", ha promès el responsable del festival, recordant que serà un dels tres únics concerts que farà per Europa.\nUn punt àlgid del festival serà l'actuació del tenor italià Andrea Boccelli, que el 16 d'agost actuarà per primer cop a Catalunya i per segona a Espanya amb una gran producció en què estarà acompanyat de 96 músics a l'escenari: "Ens fa especial il·lusió pels anys que fa que anem darrere d'ell ", ha confessat Guiu.\nEl festival també comptarà amb la diva del pop americana Anastacia repassant els seus grans èxits el divendres 14 de juliol, mentre que dissabte 15 Passenger presentarà el nou disc que està a punt de publicar.\nVisitaran Cap Roig per primera vegada la cantant jazz & soul Norah Jones, presentant 'Day Breaks' el 29 de juliol; el porto-riqueny Luis Fonsi el 5 d'agost; i l'italià Umberto Tozzi, que farà l'actuació solidària el 12 d'agost en benefici de l'Institut de Recerca Biomèdica de Girona Josep Trueta.\nLa cloenda també serà internacional: l'farà la icona del pop urbà Jason Derulo, presentant el seu nou himne 'Swalla', dimarts 22 d'agost.\nCREIX FINS ALS 28 CONCERTS\nLa programació d'aquest any, que busca ser "eclèctica per atraure tot tipus de públic", tindrà tres concerts més que l'any passant arribant a les 28 actuacions.\nDins dels artistes nacionals, el festival comptarà, al mes de juliol, amb Paula Valls costat de Blaumut el dia 28; Estopa el dia 30, i Sílvia Pérez Cruz posant fi al mes.\nAgost arrencarà amb les actuacions de Melendi, Els Amics de les Arts, Índia Martínez, el Cap Roig Mini amb 'Alícia al país de les meravelles', i Dani Martin.\nLa segona setmana estarà protagonitzada per Ivan Ferreiro amb Ramon Mirabet, Sweet Califòrnia, Miguel Bosé, Sidonie amb La Iaia i Homes G.\nEl festival posarà rumb a les seves últimes jornades amb el Cap Roig Mini 'La Sireneta'; David Bisbal el 21 d'agost, i Jason Derulo el dia 22.\nEl pressupost per a aquest any és de 3,2 milions d'euros, amb la previsió que les entrades, que costen 50 euros de mitjana, aportin el 77% dels ingressos, mentre que la resta prové de patrocinis, encara que també hi ha aportacions de la Generalitat i la Diputació de Girona.\n"El paper de la subvenció pública és testimonial. Això vol dir que és un festival que fa bé les coses des del mecenatge", ha valorat el conseller de Cultura, Sant Vila.\nD'altra banda, Jordi Giró, director general de la Fundació Bancària La Caixa, patrocinadora principal del festival, ha destacat la vessant social del festival amb el concert solidari; l'impacte econòmic de 15 milions d'euros que genera; i la sostenibilitat, demostrada amb la certificació 'Biosphere' que acaben d'aconseguir.\nNOU CENTRE PER AL PENSAMENT\nA més, la fundació ha anunciat que a la tardor de 2018 obriran en els mateixos jardins de Cap Roig un centre de diàleg que faci de "motor del pensament", seguint el model que han implantat al Palau Macaya de Barcelona.\nL'espai donarà una altra sortida durant tot l'any a aquests jardins botànics creant aquest espai de debat, en el qual la fundació vinculada a Caixabank organitzarà debats sobre economia social.\n"Reflexionarem sobre com fer sostenible el sistema capitalista actual que tanta prosperitat ha portat però fent que tingui el rostre humà que de vegades s'ha perdut", ha assegurat Giró, que ha afegit que es farà especial incidència en la recerca de solucions a la pèrdua de llocs de treball derivada de la revolució tecnològica.


Wild Duck Jaunjelgava Letònia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 5 allotjaments a Jaunjelgava.\nWild DuckOgres rajons, Birzgales pagasts, Jaunjelgava, Jaunjelgava, Letònia - Veure al mapaNotable7,7Basada en67comentarisWild DuckVeure més fotosplatjaVeure més fotosVeure totes les 27 fotosMolt bona ubicació 8,2Veure al mapa8,2Ubicació\nSobre l'allotjamentDescripcióAl visitar Jaunjelgava, vosté es sentirà com a casa a Wild Duck, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Wild Duck també ofereix moltes instal.lacions per enriquir la seva estada a Jaunjelgava. Wi-Fi gratuït en totes les habitacions, recepció 24 hores, aparcacotxes, aparcament de cotxes, instal·lacions per a reunions i banquets són només algunes de les comoditats que fan que Wild Duck sigui diferent dels altres hotels de la ciutat. A més, totes les habitacions ofereixen una gran varietat de comoditats com ara calefacció, TV satèl•lit/cable, articles de tocador, plat de dutxa, assecador de cabell per satisfer els clients més exigents. L'hotel ofereix una excelent varietat d'instal.lacions d'oci, incloent bany, sauna, pesca, parc infantil, billar. Si buscau un allotjament còmode i adequat a Jaunjelgava, faci de Wild Duck la vostra llar.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsarticles de tocadorempolles d'aigua de cortesia calefaccióTV satèl•lit/cable Idiomes ParlatsAnglèsEspanyol Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Assemblea 1001 – 2013 – 1001\nAssemblea 1001 – 2013\n12 de maig de 2013 28 d'abril de 2022\nDesprés de l’exitosa trobada tintinaire de 2012, Sant Andreu de Palomar va tornar a acollir un acte de 1001, en aquest cas l’assemblea anual de socis a la biblioteca de Can Fabra. Força assistència de públic, un total de 48 socis més acompanyants. Socis i sòcies de totes les edats, entre els quals ens agrada destacar la presència de les petites Jana, Maria i Estel, i de diferents procedències ja que enguany vam comptar amb la presència d’un soci francès (Olivier) i un soci belga (Jean Michel) a qui volem agrair especialment la seva assistència.\nUn cop fet el control d’assistència va començar l’acte i es va seguir l’ordre del dia amb la presentació de la memòria d’activitats del 2012 i l’aprovació de l’estat dels comptes. Per acabar la part institucional es va fer l’anunci que la trobada tintinaire d’enguany serà a Ripoll, capital de la cultura catalana de 2013, i que l’associació comptarà amb un stand al saló del còmic de Barcelona.\nNo va faltar el ja tradicional sorteig, aquest cop amb les preguntes una mica més difícils que altres vegades, però els tintinaires vam demostrar estar en forma ja que hi va haver un alt nombre d’encerts. Mentre es feia el recompte del sorteig es va projectar un recull fotogràfic de la trobada de Sant Andreu realitzat pel Joan Trulls. Després es va procedir a l’entrega dels premis i per posar la cirereta a l’acte en Xifort ens va presentar la xerrada “El misteri de l’àlbum perdut”, on vam aprendre moltes coses sobre “Tintin et le Thermozéro” un projecte d’aventura de Tintín que no es va acabar de dur a terme. Aquí va finalitzar una tarda agradable de retrobament entre tintinaires i que alguns socis van concloure amb un sopar a l’històric bar Versalles.\nL'Olivier i el Jean Michel al sopar posterior\nEn Xifort començant la xerrada\nPremi del concurs per la Mercè\nPremi del concurs pel Jordi\nPremi del concurs per la Fiona\nSecretari i tresorer de la junta\nL'stand de l'entrada


El CD La Concòrdia elimina el Palau i es classifica per primer cop per a la final de la Copa Catalunya - somlaLlagosta\nLes llagostenques van guanyar 4-2 en la semifinal disputada al Complex Esportiu Municipal El Turó\nDijous, 24 de maig de 2018 | 10:57h\nEl CD La Concòrdia es classifica per a la final de la Copa Catalunya\nDesprès de la derrota de dissabte passat davant el Ciutat de Torrent per 2-4, la qual complica molt les opcions d'entrar al play-off d'ascens a Primera Divisió Nacional a l'equip entrenat per Javier Ruiz Liarte, ahir La Concòrida va tornar a demostrar el seu potencial eliminant el Palau en les semifinals de la Copa Catalunya. El rival a la final serà la Penya Esplugues, l'actual campió.\nMalgrat que el Palau es va avançar en el marcador en el minut 10, La Concòrdia va reaccionar ràpidament i dos gols consecutius en el 14, de Domi i de Cris, van donar la volta al partit. Encara abans del descans les locals van fer el tercer, obra una altra vegada de Domi.\nLa segona part va ser una nova demostració de les llagostenques aquesta temporada de com defensar bé davant un Palau que va intentar de totes les maneres retallar distàncies. Però, en canvi, va ser La Concòrdia la que va marcar en el 36, mitjançant Alba, per sentenciar el partit. Les visitants només van tenir temps de posar el 4-2 final en el marcador.\nD'aquesta manera, La Concòrdia es classifica per primer cop per a la final de la Copa Catalunya, que disputarà contra la Penya Esplugues, l'actual campió. El dia i l'escenari del partit encara estan per determinar.\nD'aquí a dos dies, dissabte, les llagostenques es juguen les seves últimes opcions d'aconseguir una plaça per al play-off d'ascens a Primera Nacional a la pista del Xaloc Alacant, el sisè classificat a la lliga. Han de guanyar el seu partit i que el Ciutat de Torrent no ho faci a la seva pista contra el Club Teldeportivo, el quart, o que precisament el Palau, l'actual líder, perdi el seu partit a domicili davant el Castelldefels, el setè.


Centenars de persones es manifesten contra la presència de Felipe VI al Saló de l'Automòbil\nCentenars de persones es manifesten contra la presència de Felipe VI al Saló de l’Automòbil\nL'ANC i Òmnium han convocat una mobilització a tocar de la Fira de Barcelona amb el lema “Catalunya no té rei”\n30.09.2021 - 14:57\nActualització: 30.09.2021 - 16:57\nEl rei espanyol Felipe VI torna a Barcelona la vigília del quart aniversari de l’1-O. Aquesta vegada visitarà el Saló de l’Automòbil i, com les altres vegades, ha estat rebut amb protestes al carrer. L’Assemblea Nacional Catalana i Òmnium Cultural han convocat una manifestació a la plaça d’Espanya amb el lema “Catalunya no té rei”.\n⬛⬜🎥 @DavictusCat 👉Avui li diem al rei que ens va amenaçar el 3 d’octubre que #CatalunyaNoTéRei.\nDemà farà 4 anys que vam votar i vam guanyar. Vam tenir el control del territori i del nostre futur. Exigim als polítics que recordin que tenen un mandat per fer la #Independència pic.twitter.com/XJAeUvtLK5\n— Assemblea Nacional Catalana (@assemblea) September 30, 2021\nEl vice-president de l’ANC, David Fernàndez, ha explicat que la manifestació d’avui ha estat la demostració que “Catalunya no té rei”. Així mateix, ha recordat a la classe política catalana que demà, primer d’octubre, encara es manté vigent el mandat del referèndum. “No hi ha cosa més antidemocràtica que no ser fidels al mandat de l’1-O”, ha declarat.\nDurant la protesta, centenars de persones s’han concentrat a la plaça d’Espanya, tot mostrant estelades, pancartes i cartells contra Felipe VI. Els manifestants han cridat consignes com ara “Catalunya no té rei”, “1 d’octubre, ni oblit ni perdó” i “Independència”.